ROMĂNIA                                                                                                    APROBAT,

JUDEŢUL TIMIŞ                                                                                          PRIMAR                         

MUNICIPIUL TIMIŞOARA

DIRECŢIA, INSTITUŢII ŞCOLARE, MEDICALE,                             Nicolae Robu                                                                                    
SPORTIVE ŞI CULTURALE
COMPARTIMENT SPITALE
Nr.SC2013-10738/16.04.2013   
                                                               REFERAT
privind transferarea activităţii   medicale a Clinicii de  Dermato - Venerologie,  laboratorului   şi a Ambulatoriului  de specialitate   din cadrul  Spitalului  Clinic Municipal de Urgenţă Timişoara,  în Căminul  cu  P+4E  al Colegiului  Tehnic „Ion  I.C. Brătianu”,  situat în Timişoara, str. Daliei nr. 13.

        Se supune spre analiză  Comisiilor din cadrul Consiliului Local al Municipiului Timişoara  materialul întocmit de  către Direcţia Instituţii Şcolare, Medicale, Sportive şi Culturale cu privire la  transferul activităţii  medicale a  Clinicii  de  Dermato -Venerologie, laboratorului  şi a Ambulatoriului  de specialitate (Policlinica nr.3) din cadrul  Spitalului Clinic Municipal de Urgenţă Timişoara, situate în imobilele din Timişoara: Str. Marasesti  nr. 5, respectiv Str Sf Rozalia (fost. Mugurilor) nr. 3, în   Căminul aferent Colegiului  Tehnic „Ion I.C. Brătianu”,  situat în Timişoara, str. Daliei nr. 13.     
      În imobilul din Timişoara Str. Maraseşti  nr. 5, aflat în proprietatea  publică  a Municipiului  Timişoara şi  în administrarea Spitalul Clinic Municipal de Urgenţă Timişoara, îşi desfăşoară activitatea Clinica   de  Dermato Venerologie,  Laboratorul, Secţia de  radioterapie   farmacia şi  cabinetele  medicale de specialitate.
      Activitatea   Clinicii   de  Dermato Venerologie şi a laboratorului   se  desfăşoară în spaţii   care nu îndeplinesc cerinţele  necesare,  referitoare la fluxurile medicale specifice, fapt pentru care,  municipalitatea   intenţionează  să transfere  această  activitate într-o  clădire care să  asigure   un standard  ridicat de funcţionare. 
    Tot o dată,   Ambulatoriul  de specialitate din cadrul  Spitalului Clinic Municipal de Urgenţă Timişoara funcţionează în imobilul din Timişoara str. Str Sf Rozalia (fost. Mugurilor) nr. 3, imobil care a fost retrocedat în baza Legii nr. 10/2001 şi pentru care  se suportă o chirie de 5955,60 lei/luna, contractul de închiriere cu actualul proprietar expirând la data de 18.07.2013.
      Colegiului  Tehnic „Ion  I.C. Brătianu”    are disponibil  Căminul cu  P+4E situat în Timişoara str. Daliei nr. 13,  înscris în CF. nr.419586 Timişoara, top nr.29066, aflat în proprietatea publică a Municipiului Timişoara, a cărui  capacitate poate să asigure funcţionarea  în bune condiţii a  celor două unităţii sanitare amintite mai sus  din cadrul  Spitalului Clinic Municipal de Urgenţă Timişoara.
       Având în vedere  cele de mai sus:
                                                                   Propunem:

       Adoptarea  unei  hotărâri de consiliul local care să aprobe:

      1. Transferul activităţii   medicale a Clinicii de  Dermato -Venerologie, laboratorului şi a Ambulatoriului  de specialitate, din  imobilele  situate  în   Timişoara, Str. Marasesti  nr. 5, respectiv Str Sf Rozalia (fost. Mugurilor) nr. 3, în Căminul  cu P+4E  al  Colegiului  Tehnic „Ion  I.C. Brătianu”,  situat în Timişoara, str. Daliei nr. 13, înscris în CF. nr.419586 Timişoara, top nr.29066, proprietate publică a municipiului Timişoara. 
      2. Schimbarea destinaţiei Căminului cu P+4E şi a terenului aferent în suprafaţă de 845 mp, înscris în CF. nr.419586 Timişoara, top nr.29066 al  Colegiului  Tehnic „Ion I.C. Brătianu”   din   spaţiu pentru cazare, în  spaţiu  pentru sănătate; 

     3. Transmiterea  din administrarea Consiliului Local al Municipiului  Timişoara  în administrarea    Spitalului Clinic Municipal de Urgenţă Timişoara, a imobilului - clădire în regim P+4E   şi teren aferent  în suprafaţă de 845 mp, proprietatea publică a municipiului Timişoara, pe o perioadă de 10   ani,  în vederea  desfăşurării activităţii  Clinicii  de  Dermato Venerologie, a laboratorului  şi a Ambulatoriului  de specialitate (Policlinica nr.3).
    4.  Predarea -  primirea  imobilului prevăzut la  pct. 3  se va face prin  protocol  de predare - primire ce se va încheia între Municipiul Timişoara  şi Spitalul Clinic Municipal de Urgenţă Timişoara.
     5.   Împuternicirea  Primarul Municipiului Timişoara să semneze protocolul de predare – primire ce se va  încheia între Municipiul Timişoara  şi Spitalul Clinic Municipal de Urgenţă Timişoara.

     6. Hotărârea  adoptată  îşi  va  produce efectele   după obţinerea  avizului conform  al Ministrului Educaţiei Naţionale, privind schimbarea destinaţiei Căminului cu  P+4E şi a terenului aferent în suprafaţă de 845 mp, înscris în CF. nr.419586 Timişoara, top nr.29066 al  Colegiului  Tehnic Ion  I.C. Brătianu   din   spaţiu pentru cazare, în  spaţiu  pentru sănătate;
         VICEPRIMAR,                                                 DIRECTOR EXECUTIV,
       Dan Diaconu                                                            Ioan Mihai Costa
                                                                                              ÎNTOCMIT,

                                                                                             Ioana Ciucur

AVIZAT,
                                                                     Serviciul Juridic                          
                                                                    Teodora Gentimir

